CELEX: C2004/228/28
Language: el
Date: 2004-09-11 00:00:00
Title: Απόφαση του Δικαστηρίου (πέμπτο τμήμα) της 15ης Ιουλίου 2004 στην υπόθεση C-407/03: Επιτροπή των Ευρωπαϊκών Κοινοτήτων κατά Δημοκρατίας της Φινλανδίας (Παράβαση κράτους μέλους — Διατήρηση των φυσικών οικοτόπων — Άγρια πανίδα και χλωρίδα)

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/15
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 15ης Ιουλίου 2004
   στην υπόθεση C-407/03: Επιτροπή των Ευρωπαϊκών Κοινοτήτων κατά Δημοκρατίας της Φινλανδίας (1)
   
   (Παράβαση κράτους μέλους - Διατήρηση των φυσικών οικοτόπων - Άγρια πανίδα και χλωρίδα)
   (2004/C 228/28)
   Γλώσσα διαδικασίας: η φινλανδική
   Στην υπόθεση C-407/03: Επιτροπή των Ευρωπαϊκών Κοινοτήτων (εκπροσωπούμενη από τους M. van Beek και M. Huttunen) κατά Δημοκρατίας της Φινλανδίας (εκπροσωπούμενης από την A. Guimaraes-Purokoski) που είχε ως αντικείμενο να διαπιστωθεί ότι η Δημοκρατία της Φινλανδίας, παραλείποντας να προβλέψει στη νομοθεσία της επαρκή ασφάλεια δικαίου ως προς την υποχρέωση πραγματοποιήσεως για κάθε σχέδιο, συμπεριλαμβανομένων αυτών που αποτελούν αντικείμενο εκτιμήσεων των περιβαλλοντικών επιπτώσεων, της κατάλληλης εκτιμήσεως που προβλέπεται από το άρθρο 6, παράγραφος 3, της οδηγίας 92/43/ΕΟΚ του Συμβουλίου, της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ L 206, σ. 7), παρέβη τις υποχρεώσεις που υπέχει από την εν λόγω οδηγία, το Δικαστήριο (πέμπτο τμήμα), συγκείμενο από τους C. Gulmann, πρόεδρο τμήματος, S. von Bahr και R. Silva de Lapuerta (εισηγήτρια), δικαστές, γενική εισαγγελέας J. Kokott, γραμματέας R. Grass, εξέδωσε στις 15 Ιουλίου 2004 απόφαση της οποίας το διατακτικό έχει ως εξής:
   
               1.
            
            
               Η Δημοκρατία της Φινλανδίας, παραλείποντας να προβλέψει στη νομοθεσία της επαρκή ασφάλεια δικαίου ως προς την υποχρέωση πραγματοποιήσεως, για κάθε σχέδιο, συμπεριλαμβανομένων αυτών που αποτελούν αντικείμενο εκτιμήσεων των περιβαλλοντικών επιπτώσεων, της κατάλληλης εκτιμήσεως παρέβη τις υποχρεώσεις που υπέχει από το άρθρο 6, παράγραφος 3, της οδηγίας 92/43/ΕΟΚ του Συμβουλίου, της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας.
            
         
               2.
            
            
               Καταδικάζει τη Δημοκρατία της Φινλανδίας στα δικαστικά έξοδα.
            
         
      (1)  ΕΕ C 275 της 15.11.2003.